21 turdagi sovg`a kiritilgan "Prezident sovg`asi” hududlarga jo`natildi

Yil so`ngida an`anaga ko`ra, respublika bo`ylab Mehribonlik uylari tarbiyalanuvchilari, ota-ona qarovisiz qolgan bolalar, ota-onalari Vatan sarhadlarini himoya qilish yo`lida qurbon bo`lgan bolalar uchun “Prezident archasi” tadbiri o`tkaziladi.
12 yoshgacha bo`lgan bolalar uchun tayyorlangan “Prezident sovg`asi” tarkibiga shirinliklar, o`quv qurollari va Bolalar ensiklopediyasidan iborat 21 turdagi sovg`alar kiritilgan.
Shuningdek, joriy yilda Mehribonlik uylari, Bolalar shaharchalari, Oilaviy bolalar uylari hamda SOS bolalar mahallalarining 12 yoshdan katta bo`lgan 980 nafar tarbiyalanuvchisi uchun zamonaviy planshet ham sovg`alar tarkibiga kiritildi.
O`zbekiston Respublikasi Prezidentining bayram tabrigi hamda sovg`alari hududiy hokimliklar ishtirokida joriy yilning 29-30 dekabr kunlari o`tkaziladigan Prezident archasi tadbirlarida bolalarga tantanali topshiriladi.